
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS

SPRENDIMO
DĖL ŠIAULIŲ MIESTO SAVIVALDYBĖS TARYBOS 2023 M. KOVO 30 D. SPRENDIMO NR. T- 99 „DĖL ŠIAULIŲ MIESTO SAVIVALDYBĖS SMULKIOJO IR VIDUTINIO VERSLO RĖMIMO NUOSTATŲ PATVIRTINIMO“ PAKEITIMO
AIŠKINAMASIS RAŠTAS

2023 m. birželio 20 d.
Šiauliai



Sprendimo projekto tikslas – pakeisti Šiaulių miesto savivaldybės smulkiojo ir vidutinio verslo rėmimo nuostatų (toliau – Nuostatai), patvirtintų Šiaulių miesto savivaldybės tarybos 2023 m. kovo 30 d. sprendimu Nr. T-99 „Dėl Šiaulių miesto savivaldybės smulkiojo ir vidutinio verslo rėmimo nuostatų patvirtinimo“ 6 punktą.

Šiaulių miesto savivaldybės smulkiojo ir vidutinio verslo rėmimą reglamentuoja Nuostatai.   

Pakeistas Nuostatų 6 punktas: „Prašymus gauti finansinę paramą vertina, verslo rėmimo prioritetus nustato, priima protokolinį sprendimą siūlyti Šiaulių miesto savivaldybės (toliau – Savivaldybė)  merui skirti ar neskirti paramą Šiaulių miesto savivaldybės smulkiojo ir vidutinio verslo rėmimo komisija (toliau – Komisija), vadovaudamasi Savivaldybės mero  patvirtintu  Komisijos darbo reglamentu. Komisijos sudėtį (personalijas) tvirtina ir keičia Savivaldybės meras.“.
Atsižvelgiant į Vyriausybės atstovo įstaigos Vyriausybės atstovo Šiaulių ir Telšių apskrityse vyriausios patarėjos Laimos Dagienės pateiktą pastabą el. paštu, siekiama suvienodinti teisinį reglamentavimą, kad Komisija ir Šiaulių miesto savivaldybės smulkiojo ir vidutinio verslo rėmimo komisijos darbo reglamentas (toliau – Reglamentas) tvirtinami Mero potvarkiu.  Komisija savo veikloje vadovaujasi Reglamentu. 
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą, teigiamos pasekmės –  pakeistas 6 punktas, kur numatoma, kad tiek komisijos sudėtį, tiek komisijos darbo reglamentą tvirtins meras.  
Neigiamų pasekmių nenumatoma.

Galiojantys teisės aktai nebus keičiami ar pripažįstami netekusiais galios.

Papildomų teisės aktų sprendimo įgyvendinimui priimti nereikia. 
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti papildomos lėšos nereikalingos. 
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Vertinimas nėra atliekamas.
Sprendimo projektą parengė Šiaulių miesto savivaldybės administracijos Ekonomikos ir investicijų skyrius. Tiesioginis rengėjas – vyr. specialistė Jūratė Marcišauskienė, tel. (8 41) 596277. 




Skyriaus vedėja 					           	     Aistė Petkuvienė




